दिल्ली के सरकारी स्कूलों में सीसीटीवी आने के बाद माता-पिता बच्चों को बाल सुलभ शरारतें करते भी देख सकेंगे। जब बच्चे घर लौटेंगे तो बहुत संभव है कि उनसे कहा जाए कि आगे से ऐसा न करें। शैतानियां करना अच्छी बात नहीं है। स्कूल में ध्यान से पढ़ें और आगे चलकर इंजीनियर, डॉक्टर बनकर अपना और परिवार का नाम रोशन करें। जाहिर है कि बच्चे माता-पिता की बातों को ध्यान से सुनेंगे, सहमेंगे और अगले दिन उनकी छोटी-छोटी शरारतों में आनंद ढूंढ़ लेने की प्रवृत्ति कुछ कुंठित अवश्य हो जाएगी। इन शरारतों में उनके विचारों की जो उड़ान और संकल्पना शक्तिप्रकट होती है उस पर एक प्रकार का नियंत्रण लग जाएगा।